# விக்கிப்பீடியா:ஆலமரத்தடி/தொகுப்பு128

## கூகுள்25 திட்டம் தொடர்பான இற்றை (22-பிப்ரவரி-2025)

தமிழ் விக்கிப்பீடியர்களுக்கு வணக்கம். திட்டத்தின் பேச்சுப் பக்கத்தில், *இற்றை (10-பிப்ரவரி-2025)* எனும் துணைத் தலைப்பின் கீழ் குறிப்பிட்டுள்ளபடி, நமது நிலைப்பாட்டினை விக்கிமீடியா அறக்கட்டளைக்கு தெரிவித்திருந்தோம். விக்கிமீடியா அறக்கட்டளை அலுவலர் பிரவீன் தாஸ் அவர்கள், 22-பிப்ரவரி-2025 அன்று மின்னஞ்சல் வழியாக நமக்கு மடல் அனுப்பியிருந்தார். மடலில் இருந்த உள்ளடக்கத்தின் தமிழாக்கம்: **தமிழ் விக்கிப்பீடியா சமூகத்தின் விரிவாக்கத் திட்டத்திற்காக அமெரிக்க டாலர் 7,000 மதிப்பிலான நிதியை வழங்க கூகுள் நிறுவனம் ஒப்புதல் அளித்துள்ளது. இந்தி, தெலுங்கு, தமிழ் விக்கிப்பீடியா சமூகங்களுடனான கூட்டு முயற்சி உடன்படிக்கைகளை தயாரிக்கும் பணி விரைவில் தொடங்கும். உடன்படிக்கை ஆவணத்தின் வரைவு தயாரிக்கப்பட்ட பிறகு, தமிழ் விக்கிப்பீடியா சமூகத்தின் மதிப்பீட்டிற்காக அனுப்பி வைக்கப்படும்.**  
இந்த மடலைப் பெற்ற பிறகு, நிதி குறித்தான நமது ஐயங்கள் சிலவற்றை விக்கிமீடியா அறக்கட்டளை அலுவலர் பிரவீன் தாஸ் அவர்களிடம் கேட்டிருந்தோம். அவரின் பதிலுரையின்படி - தமிழ் விக்கிப்பீடியா சமூகம் தனது விரிவாக்கத் திட்டத்திற்கும், அது தொடர்பான செயல்பாடுகளுக்கும் அமெரிக்க டாலர் 7,000 மதிப்பிலான நிதியை பயன்படுத்திக்கொள்ள இயலும்; நிதியைப் பெறும் நாளிலிருந்து ஓராண்டுக் காலத்திற்குள் இந்த நிதியை பயன்படுத்திக் கொள்ளலாம். கூகுள் நிறுவனம் இந்த நிதியை வழங்கும்போது, வெளிநாட்டு நாணய மாற்று வீதம் காரணமாக, பெறப்படும் நிதியில் மிகச் சிறிதளவில் குறைவு ஏற்படலாம்.  
கூகுள் ஏற்றுக்கொண்டுள்ள, நமது விரிவாக்கத் திட்டத்தின் உள்ளடக்கத்தை பயனர்கள் இங்கு காணலாம்: 20-சனவரி-2025 அன்று அனுப்பியது  
23 நவம்பர் 2024 அன்று ஆரம்பிக்கப்பட்ட ஓர் உரையாடல், பல்வேறு நிலைகளில் ஏராளமான உரையாடல்கள் நிகழ்த்தப்பட்டு, இன்று இந்நிலையை அடைந்துள்ளது. கூகுள் நிறுவனத்தின் இறுதியான நிலைப்பாடு குறித்து பயனர்களின் கருத்துகளைப் பெற்று அதனடிப்படையில் விக்கிமீடியா அறக்கட்டளைக்கு பதிலளிக்கலாம் எனக் கருதுகிறேன். உங்களின் கருத்துகள் / பரிந்துரைகள் / விருப்பம் / எதிர்ப்பு இவற்றைத் தெரிவித்து உதவுமாறு கேட்டுக்கொள்கிறேன்; நன்றி! மா. செல்வசிவகுருநாதன் (பேச்சு) 21:01, 23 பெப்பிரவரி 2025 (UTC)  
:கூகுள் திட்ட மதிப்பீட்டுத் தொகையைக் குறைத்திருக்கத் தேவையில்லை என்பது என் தனிப்பட்ட எண்ணம். என்னதான் இது sponsorship என்று சொன்னாலும், இத்தனைக் கட்டுரைக்கு இவ்வளவு தொகை தான் என்று piecerate அடிப்படையில் செயற்படுவது போன்ற எண்ணத்தைத் தோற்றுவிக்கிறது. எனினும், ஏற்கனவே அவர்களுக்கு உடன்பாடில்லாவிட்டால் நிதியின்றி கூட நாம் இத்திட்டத்தைச் செயற்படுத்தலாம் என்று சமூகம் ஒருமனதாக எண்ணியிருப்பதால், திட்டத்தை ஏற்றுக்கொண்டு அடுத்தக் கட்டப் பணிகளைக் கவனிப்போம். கட்டுரைத் தலைப்புகள் பட்டியல் தான் உடனடியாகத் தேவை. திட்டம் குறித்த ஒப்பந்தம், நிதி எல்லாம் பிறகு வருகிற போது வரட்டும். - இரவி (பேச்சு) 12:50, 24 பெப்பிரவரி 2025 (UTC)  
:'கூட்டு முயற்சி அடிப்படையிலான திட்டம்' என்பதனைக் கருத்திற்கொண்டு இத்திட்டத்தை ஏற்கிறேன். தொடர்ந்து பங்களிப்பவர்களின் எண்ணிக்கையை (active editor count) உயர்த்துதல் எனும் இலக்கை அடைய இந்தத் திட்டத்தை ஒரு நல்வாய்ப்பாக நாம் பயன்படுத்தலாம். தொழினுட்பம் தொடர்பான உதவிகளைப் பெறுவதற்கும் இந்தத் திட்டத்தின் வாயிலாக நாம் முயற்சிகள் எடுக்கலாம். - மா. செல்வசிவகுருநாதன் (பேச்சு) 08:05, 25 பெப்பிரவரி 2025 (UTC)
: -- <font face="Casteller" size="4">ஸ்ரீதர். ஞா</font> 💬உரையாடுக 16:49, 25 பெப்பிரவரி 2025 (UTC)
: --கி.மூர்த்தி (பேச்சு) 23:56, 25 பெப்பிரவரி 2025 (UTC)
: - கால் வைத்து விட்டோம். இறங்கி ஆழம் கண்டு வெற்றியடைவோம். -- பொதுஉதவி (பேச்சு) 06:01, 26 பெப்பிரவரி 2025 (UTC)
: -- கூட்டாக இணைந்து இலக்கை எட்டுவோம்--Balu1967 (பேச்சு) 07:08, 26 பெப்பிரவரி 2025 (UTC)
::கருத்துகளைப் பதிவு செய்த பயனர்களுக்கு நன்றி! @Ravidreams, @Sridhar G, @கி.மூர்த்தி, @பொதுஉதவி, @Balu1967 - மா. செல்வசிவகுருநாதன் (பேச்சு) 22:44, 1 மார்ச்சு 2025 (UTC)